turjo4nis/wikipedia-bn-dump-20250701 huggingface dataset:
মালিক দীনার

মালিক দীনার (আরবি: دينار رضي الله عنه, ইংরেজি: Malik Deenar এছাড়াও Mālik Dīnār) (মৃত্যু: ৭৪৮ খ্রিষ্টাব্দ) হলেন ইসলামের একজন স্কলার ও সাধক যিনি ভারতীয় উপমহাদেশে ইসলাম প্রচারের জন্য ভারতে এসেছিলেন। তিনি ছিলেন পারসিক পণ্ডিত এবং ভ্রমণকারী। তিনি রাজা চেরামান পেরুমালের বিদায়ের পরে ভারতীয় উপমহাদেশে ইসলাম প্রচারের লক্ষ্যে ভারতে আগত প্রথম পরিচিত মুসলমানদের মধ্যে একজন ছিলেন।

প্রাথমিক জীবন
1.মালিক দীনার বংশ পরম্পরায় সাহাবা পরবর্তী প্রজন্ম অর্থাৎ একজন তাবেঈ ছিলেন|

2.মালেক ইবনে দিনার যার তওবার কাহিনী আপনার জীবনের মোড় ঘুড়িয়ে দিতে পারে।

একটি স্বপ্ন মহান দরবেশ মালিক ইবনে দিনার রহঃ কে তাওবার দিকে নিয়ে যায়। তাঁকে তাঁর তাওবার পিছনের কারণ সম্পর্কে জিজ্ঞেস করা হলে তিনি বলেন, আমি ছিলাম পুলিশের লোক এবং মদ্যপায়ী। দাসীর গর্ভে জন্ম নেয়া একটি মেয়ে দুই বছর বয়সে মারা যায়। স্বপ্নে তিনি মেয়েকে দেখলেন। তার পর দীর্ঘ স্বপ্ন বৃত্তান্ত। স্বপ্নে মেয়েটি আমার কোলের উপর বসে আমার দাড়িতে হাত বুলিয়ে বললো, ‘আব্বা! যারা মুমিন তাদের জন্য কি আল্লাহর স্মরণে এবং যে সত্য অবতীর্ণ হয়েছে তার কারণে হৃদয় বিগলিত হবার সময় আসেনি?’ (সূরা আল-হাদীদ, আয়াত ১৬)  আমি কাঁদতে শুরু করলাম। তাঁকে জিজ্ঞেস করলাম সে কোথা থেকে কুরআন শিখলো। সে বললো এখানকার শিশুরা পৃথিবীতে যা জানতো তাঁর চাইতে বেশি জানে। আমি তখন আমার পিছনে আসা সাপটি সম্পর্কে জানতে চাইলাম। সে জানালো, সেটি হলো আমার খারাপ আমল যা আমাকে দোযখে নিয়ে যেত। আমি তখন সেই বুড়ো লোকটি সম্পর্কে জিজ্ঞেস করলাম। আমার মেয়ে বললো, সে হলো আমার ভালো আমল যা এত দুর্বল যে আমাকে সাপটি থেকে রক্ষা করতে পারলো না। মালিক বলেন, আমি আতংকে ঘুম থেকে জেগে উঠলাম। আমি আমার মদের সব বোতল ভেঙ্গে ফেললাম আর আল্লাহর কাছে তাওবা করলাম। এই হচ্ছে আমার তাওবার কাহিনী।

মালিক দীনারের সমুদ্রযাত্রার পেছনে কারণ
ইসলাম প্রচার ও প্রসার ছিল তার একমাত্র উদ্দেশ্য।
বিশ্বনবী ছ. এর প্রচারিত শান্তির বাণী ভূবনময় ছড়িয়ে দিতেই মালিক বিন দিনার এর এই হিজরত।

চন্দ্র দ্বিখণ্ডন এবং চেরামন পেরুমল

মৃত্যু
যদিও ঐতিহাসিকরা  তাঁর মৃত্যুর সঠিক স্থানটি নিয়ে একমত নন, তবুও এটি ব্যাপকভাবে মেনে নেওয়া যায় যে তিনি কাসারগোদে মারা গিয়েছিলেন এবং তাঁর ধ্বংসাবশেষগুলি কাসারগোড়ের থালঙ্গার মালিক দিনার মসজিদে সমাধিস্থ করা হয়েছিল। তাবি'র প্রজন্মের অন্তর্ভুক্ত, মালিককে সুন্নি উত্সগুলিতে একটি নির্ভরযোগ্য ঐতিহ্যবাদী বলা হয়, এবং বলা হয় যে মালিক ইবনে আনাস এবং ইবনে সিরিনের মতো ব্যক্তিত্ত্বের কাছ থেকে সঞ্চারিত হয়েছিল। তিনি কাবুলের পার্সিয়ান দাসের পুত্র যিনি হাসান আল-বাসরির শিষ্য হয়েছিলেন। ৭৪৮-৪৯ খ্রিস্টাব্দে বসরায় মহামারীর  ঠিক আগেই তিনি মারা গিয়েছিলেন, বিভিন্ন সূত্রে দ্বারা প্রাপ্ত তাঁর মৃত্যু সন ৭৪৪-৪৫ বা ৭৪৭-৪৮ খ্রিস্টাব্দে।

তথ্যসূত্র

বহিঃসংযোগ
 Malik Deenar - Great Juma Masjid

ভারতে ইসলাম
তাবে'ঈ
কেরলে ইসলাম
৭৪৮-এ মৃত্যু
পাকিস্তানে ইসলাম
সুন্নি সুফি
তাবেয়ী
৬৪৮-এ মৃত্যু
হাদিস বর্ণনাকারী তাবেয়ী
চণ্ডিকা হাথুরুসিংহা

উপুল চণ্ডিকা হাথুরুসিংহা (; জন্ম: ১৩ সেপ্টেম্বর, ১৯৬৮) কলম্বোতে জন্মগ্রহণকারী সাবেক শ্রীলঙ্কান ক্রিকেটার। ডানহাতে ব্যাটিংয়ে অভ্যস্ত এ অল-রাউন্ডার শ্রীলঙ্কা দলে থাকাকালীন ডানহাতে মিডিয়াম ফাস্ট বোলিং করতেন। পাশাপাশি, ঘরোয়া ক্রিকেটে তামিল ইউনিয়ন ক্রিকেট ও অ্যাথলেটিক ক্লাব এবং মুরস স্পোর্টস ক্লাবেও খেলেছেন। বর্তমানে তিনি বাংলাদেশ জাতীয় ক্রিকেট দল প্রধান কোচের দায়িত্ব পালন করছেন।

খেলোয়াড়ী জীবন 
উদ্বোধনী ব্যাটসম্যান হাথুরুসিংহা প্রায়শঃই রোশন মহানামা’র সাথে ব্যাটিংয়ে নামতেন। কার্যকরী পেস-বোলার হিসেবে মহানামার আঘাতজনিত কারণে অবসরের পূর্ব পর্যন্ত তিনি টেস্ট দলে ডাক পাননি। টেস্ট ক্রিকেটের প্রথম তিন টেস্টেই তিনটি অর্ধ-শতক করেন। দীর্ঘদিন বিভিন্ন খেলোয়াড় উদ্বোধনী ব্যাটসম্যান হিসেবে খেলতে থাকেন ও সনাথ জয়াসুরিয়ার ঐ অবস্থানে আসার পর তিনি পুনরায় খেলতে আরম্ভ করেন। এ সময় তিনি মাঝারি সারির ব্যাটসম্যান ও মিডিয়াম-পেস বোলার হিসেবে দলে ভূমিকা রাখেন। ১৯৯৯ সালের ক্রিকেট বিশ্বকাপের মাধ্যমে তার আন্তর্জাতিক ক্রিকেট থেকে বিদায় নেন। এরপর তিনি ঘরোয়া প্রিমিয়ার টুর্নামেন্টে খেলতে থাকেন ও পরপর তিন মৌসুমে প্রতিযোগিতার সেরা খেলোয়াড়ের মর্যাদা লাভ করেন। ২০০৫-০৬ মৌসুমে টুয়েন্টি২০ ক্রিকেটে অংশগ্রহণ করেন। ২০০৪-০৫ মৌসুমে প্রথম-শ্রেণীর ক্রিকেট থেকে ও ২০০৫-০৬ মৌসুমে টুয়েন্টি২০ ক্রিকেট থেকে অবসর নেন তিনি।

কোচিং জীবন 
খেলোয়াড়ী জীবন থেকে অবসর নেয়ার পর ডিসেম্বর, ২০০৫ সালে এক বছর মেয়াদে তিনি সংযুক্ত আরব আমিরাতের কোচ হিসেবে মনোনীত হন। চুক্তির মেয়াদান্তে শ্রীলঙ্কা ক্রিকেট কর্তৃক তিন বছরের জন্য শ্রীলঙ্কা এ দলের কোচ নিযুক্ত হন। ২০০৯ সালে শ্রীলঙ্কা জাতীয় ক্রিকেট দলের কোচ ট্রেভর বেলিসের সহকারীর ভূমিকায় অবতীর্ণ হন। জিম্বাবুয়ে সফর শেষ করার পূর্বেই অস্ট্রেলিয়ায় কোচিংয়ের উপর প্রশিক্ষণ গ্রহণের উদ্দেশ্য চলে যান। এরফলে, জুন, ২০১০ সালে শৃঙ্খলাজনিত কারণে তিনি পদচ্যুত হন। অধিনায়ক কুমার সাঙ্গাকারার অনুরোধের প্রেক্ষিতে ঐ সময় তাকে পুনরায় এ অবস্থানে ফিরিয়ে আনা হয়। পরবর্তীকালে তাকে আর পুণঃনিয়োগ দেয়া হয়নি ও স্থায়ীভাবে বসবাসের উদ্দেশ্যে অস্ট্রেলিয়ায় চলে যান। ২০১১ ক্রিকেট বিশ্বকাপে কানাডা জাতীয় ক্রিকেট দলের কোচিং পরামর্শকের দায়িত্ব পান।

সেপ্টেম্বর, ২০১১ সালে দুই বছর মেয়াদের চুক্তিতে নিউ সাউথ ওয়েলসের সহকারী কোচ হিসেবে মনোনীত হন তিনি। জ্যেষ্ঠ কোচ অ্যান্থনি স্টুয়ার্ট ডিসেম্বর, ২০১২ সালে পদচ্যুত হলে ২০১২-১৩ মৌসুমের বাকী সময়টুকু ভারপ্রাপ্ত কোচ হিসেবে দায়িত্ব পালন করেন।

২০১৪ সালের আইসিসি বিশ্ব টুয়েন্টি২০ প্রতিযোগিতা শেষে শেন জার্গেনসেন স্বেচ্ছায় কোচের দায়িত্ব থেকে অব্যহতি নিলে মে, ২০১৪ সালে বাংলাদেশ জাতীয় দলের কোচ হিসেবে হাথুরুসিংহাকে মনোনীত করা হয়।

আরও দেখুন 
 কোচ
 গর্ডন গ্রীনিজ
 বাংলাদেশ ক্রিকেট বোর্ড
 বাংলাদেশ জাতীয় ক্রিকেট দল
 শ্রীলঙ্কা জাতীয় ক্রিকেট দল

তথ্যসূত্র

বহিঃসংযোগ 

ক্রিকেটআর্কাইভ খেলোয়াড় প্রোফাইল
ক্রিকইনফো প্লেয়ার প্রোফাইল

শ্রীলঙ্কান ক্রিকেটার
১৯৬৮-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৮ কমনওয়েলথ গেমসের ক্রিকেটার
১৯৯৯ ক্রিকেট বিশ্বকাপের ক্রিকেটার
শ্রীলঙ্কান ক্রিকেট কোচ
বাংলাদেশ জাতীয় ক্রিকেট দলের কোচ
মুরস স্পোর্টস ক্লাবের ক্রিকেটার
তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
সংযুক্ত আরব আমিরাত জাতীয় ক্রিকেট দলের কোচ
বিগ ব্যাশ লিগের কোচ
আনন্দ কলেজের প্রাক্তন শিক্ষার্থী
অস্ট্রেলিয়ায় শ্রীলঙ্কান অভিবাসী
কমনওয়েলথ গেমসে শ্রীলঙ্কার প্রতিযোগী
কলম্বো থেকে আগত ক্রিকেটার
২০২৩ ক্রিকেট বিশ্বকাপের ক্রিকেটার
গান্ডু (চলচ্চিত্র)

গান্ডু (ইংরেজি: Gandu) ২০১০ সালের ভারতীয় সাদা-কালো বাংলা চলচ্চিত্র। এটি পরিচালনা করেছেন কৌশিক মুখোপাধ্যায়, যিনি এই চলচ্চিত্রকে “র‍্যাপ সঙ্গীতধর্মী” হিসেবে বর্ণিত করেন।  সুরজিৎ সেন এবং কিউ রচিত এই চলচ্চিত্রের অভিনয়ে ছিলনে, অনুব্রত বসু, জয়রাজ ভট্টাচার্য, কমলিকা ব্যানার্জী, শিলাজিৎ মজুমদার এবং রাই সেন। ওভারডোজ জয়েন্ট প্রযোজিত চলচ্চিত্রের সংগীত পরিচালনা করেছে বিকল্প রক সংগীতদল ফাইভ লিটল ইন্ডিয়ানস।

গান্ডু নিউ ইয়র্ক সিটিতে সাউথ এশিয়ান আন্তর্জাতিক চলচ্চিত্র উৎসবে অক্টোবর ২৯, ২০১০ সালে আন্তর্জাতিক প্রদর্শনীর পূর্বে ইয়েল বিশ্ববিদ্যালয়ে প্রদর্শিত হয়েছে। এই চলচ্চিত্র ২০১১ বার্লিন আন্তর্জাতিক চলচ্চিত্র উৎসবে আনুষ্ঠানিকভাবে নির্বাচন করা হয়েছিলো। এছাড়াও এটি স্লামড্যান্স চলচ্চিত্র উৎসবে প্রদর্শিত হয়েছে।

গান্ডু সমালোচকদের কাছ থেকে প্রধানত ইতিবাচক সমালোচনা পেয়েছে। জন রেইস বলেন, “এটি একটি অত্যাশ্চর্য চাক্ষুষ এবং আখ্যান উৎসব”। অন্যদিকে ভ্যারাইটি বলে, “এটি একটি আনন্দের সাথে আইন অমান্যকারী ছন্দ-প্রসারের দৌড়ঝাঁপ”। চলচ্চিত্রটি ভাষা, নগ্নতা এবং যৌনদৃশ্যের জন্যে কিছু বিতর্কের সম্মুখিন হয়। অনেক দর্শক যৌনমিলনের দৃশ্যের সময় চলচ্চিত্র ছেড়ে উঠে গেছেন। এইসব বিতর্কের কারণে এই চলচ্চিত্র ২০১২ এশীয় চলচ্চিত্র উৎসবের পূর্ব পর্যন্ত ভারতে প্রদর্শন করা হয় নি। প্রধান চরিত্র অনুব্রত বসু একটি প্রেমের দৃশ্যে তার যৌনাঙ্গ সম্পূর্ণরূপে প্রদর্শন করে।

কাহিনিসংক্ষেপ 
গান্ডু কলকাতার আশপাশে বাস করা একজন দরিদ্র-হতাশ অথচ একজন উচ্চাকাঙ্ক্ষী র‍্যাপার। সে তার বন্ধুর রিকশায় ভ্রমণের অর্থ যোগানের জন্যে মায়ের প্রেমিকের কাছ থেকে প্রতিনিয়ত টাকা হাসিল করে নেয়। পরবর্তীতে লটারি জিতে সে তার মাকে টাকা ফেরত দেয়।

অভিনয়ে 
 অনুব্রত বসু — গান্ডু (প্রধান চরিত্র)
 জয়রাজ ভট্টাচার্য — রিকশা
 কমলিকা বন্দ্যোপাধ্যায় — গান্ডু'র মা
 শিলাজিৎ মজুমদার — দাসবাবু
 ঋ সেন — ক্যাফের মধ্যে মেয়ে/কালী/যৌনকর্মী

উৎপাদন 
গান্ডু কেবল আটজন কলাকুশলী নিয়ে সীমিত বাজেটের মধ্যে কলকাতায় ধারণ করা হয়েছে। এটি একটি দৃশ্য রঙিন ব্যতীত বাকি দৃশ্য সাদাকালো রঙে দৃশ্যায়িত হয়েছে এবং এর কোন আনুষ্ঠানিক স্ক্রিপ্ট ছিলো না। কিউ দৃশ্যধারণে হাই-ডেফিনেশন ক্যানন ইওএস ৭ডি একক-লেন্স রিফ্লেক্স ক্যামেরা ব্যবহার করেছেন। নগ্ন দৃশ্যে কুশলীদের প্রস্তুত করার জন্যে, কিউ তাদের বিভিন্ন কর্মশালায় ব্যবহৃত বোল কৌশল ব্যবহার আবশ্যক করেন। চলচ্চিত্রে বিভিন্ন ভূমিকায় অভিনয়কারী ঋ সেন বাস্তব জীবনে পরিচালক কিউয়ের বান্ধবী।

সংগীত 
গান্ডু চলচ্চিত্রের সংগীত সঞ্চালনা করেছে কলকাতা-ভিত্তিক বিকল্প রক সংগীতদল ফাইভ লিটল ইন্ডিয়ানস এবং যা লন্ডন-ভিত্তিক প্রযোজক মিতি অধিকারী কর্তৃক মিশ্রিত হয়েছে।

পুরস্কার এবং মনোনয়ন

তথ্যসূত্র

বহিঃসংযোগ

২০১০-এর চলচ্চিত্র
বাংলা ভাষার চলচ্চিত্র
ভারতীয় স্বাধীন চলচ্চিত্র
ভারতীয় সাদাকালো চলচ্চিত্র‎
ঔষধ সম্পর্কিত চলচ্চিত্র
কলকাতায় ধারণকৃত চলচ্চিত্র
ভারতীয় আদিরসাত্মক নাট্য চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
বাংলা ভাষার ভারতীয় চলচ্চিত্র
শিল্প মুক্তি

শিল্প মুক্তি হল শৈল্পিক উত্পাদনের উদ্বোধনী প্রদর্শনী বা এর উপস্থাপনা এবং জনগণের কাছে বিপণন।

চলচ্চিত্র

চলচ্চিত্র মুক্তি হল নির্মিত চলচ্চিত্র জনসম্মুখে প্রদর্শনীর ক্ষেত্রে চলচ্চিত্রের মালিক অথবা নির্মাতার অনুমোদন। প্রদর্শনী সাধারণত ঘরোয়া অথবা প্রেক্ষাগৃহে থাকে। চলচ্চিত্র মুক্তির তারিখ এবং পদ্ধতি চলচ্চিত্র বিপণনেরই অংশ।

তথ্যসূত্র

গণমাধ্যম শিল্প
কৌশিক মুখোপাধ্যায়

কৌশিক মুখোপাধ্যায় (যিনি কিউ নামে জনপ্রিয়) একজন ভারতীয় চলচ্চিত্র পরিচালক। তিনি ভারতীয় বাংলা বিতর্কিত গান্ডু (২০১০), তাসের দেশ (২০১২) ইত্যাদি চলচ্চিত্রের জন্যে বিশেষভাবে পরিচিত।

চলচ্চিত্রের তালিকা

তথ্যসূত্র

বহিঃসংযোগ 
 

১৯৭৫-এ জন্ম
ভারতীয় চলচ্চিত্র পরিচালক
বাঙালি চলচ্চিত্র পরিচালক
জীবিত ব্যক্তি
কলকাতার চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
কলকাতা বিশ্ববিদ্যালয়ের প্রাক্তন শিক্ষার্থী
পাহাড়েশ্বর শ্মশানকালী মন্দির, দুবরাজপুর

পাহাড়েশ্বর শ্মশানকালীমন্দির পশ্চিমবঙ্গের বীরভূম জেলার দুবরাজপুর শহরের নিকট মামা ভাগ্নে পাহাড় এ অবস্থিত একটি প্রাচীন শিব কালী মন্দির।

বিবরণ

কথিত আছে, ষোড়শ শতাব্দীতে এই কালীমন্দির প্রতিষ্ঠিত হয়। বীরভূমের রাজা রামজীবন চৌধুরী এই মন্দির  তৈরি করেন। মাটির তৈরি মূর্তিটি প্রায় বারো ফুট উচ্চ। বিগ্রহ বিবসনা এবং পদতলে শায়িত শিব মূর্তি। প্রথানুসারে দুর্গাত্রয়োদশীতে মূর্তি গড়ার কাজ শুরু হয়, কালীপূজার দিন থেকে শুরু করে সারা বছর পূজা হয় এবং দুর্গাএকাদশীতে মূর্তি বিসর্জন করা হয়। প্রবাদ আছে, স্থানীয় হরিজনেরা দেবীবিগ্রহকে গালাগালি না করলে দেবীমূর্তিকে বিসর্জন দেওয়া হয় না।

তথ্যসূত্র 

পশ্চিমবঙ্গের কালীমন্দির
বীরভূম জেলার হিন্দু মন্দির
গৌড়ীয় স্থাপত্য
১৬শ শতাব্দীর হিন্দু মন্দির
গুহ্যকালীমন্দির, ভদ্রপুর

গুহ্যকালী মন্দির পশ্চিমবঙ্গের বীরভূম জেলার ভদ্রপুর নামক স্থানের একটি প্রাচীন কালী মন্দির।

বিবরণ

গুহ্যকালীবিগ্রহ কাশীর রাজা চৈত সিংহের সম্পত্তি ছিল (লোকপ্রবাদ, এই প্রতিমা মহাভারতীয় চরিত্র জরাসন্ধের আরাধ্যা, তবে এর সত্যতা সন্দেহাতীত নয়), যা ভারতের গভর্নর-জেনারেল ওয়ারেন হেস্টিংস কলকাতায় নিয়ে আসেন। পরবর্তীকালে মহারাজ নন্দকুমার এই বিগ্রহকে ভদ্রপুর গ্রামে প্রতিষ্ঠা করেন। কষ্টিপাথরে নির্মিত চার ফুট উচ্চ বিগ্রহটি দেড় ফুট উচ্চ বেদীতে প্রতিষ্ঠিত। সর্পকুণ্ডলীর ওপরে যোগমুদ্রায় উপবিষ্টা ত্রিনয়নী দ্বিভুজা লোলজিহ্বা দেবীমূর্তি সর্পালঙ্কারে ভূষিতা। ডান হাতে বর ও বামহাতে অভয়মুদ্রা। গলায় পঞ্চাশটি নরমুণ্ডের মালা। চোখ এবং দাঁত মহাশঙ্খ (নরকরোটির অংশবিশেষ) দ্বারা নির্মিত।

তথ্যসূত্র 

পশ্চিমবঙ্গের কালীমন্দির
বীরভূম জেলার হিন্দু মন্দির
গৌড়ীয় স্থাপত্য
বিগাচ খাদ

বিগাচ কাজাখস্তানে অবস্থিত একটি অভিঘাত খাদ।

আকার ও বয়স 
এটি ৮ কিমি ব্যাসসম্পন্ন এবং ধারণা করা হয় এর বয়স প্রায়  ৫ ± ৩ মিলিয়ন বছর (পাইলোসিন বা মিওসিন)। এই জ্বালামুখটি পৃষ্ঠতলের দিকে উন্মুক্ত। ভূতাত্ত্বিকভাবে এটি বেশ তরুণ, কিন্তু ভূতাত্ত্বিক গঠন প্রক্রিয়ার মাধ্যমে এর বেশ কিছু পরিবর্তন সাধিত হয়েছে।

তথ্যসূত্র

বহিঃসংযোগ 
 তথ্যভান্ডারে বিগাচ জ্বালামুখ

কাজাখস্তানের অভিঘাত খাদ
মাইলোসিন অভিঘাত খাদ
পাইলোসিন
ঋতুপর্ণা সেন

ঋতুপর্ণা সেন (জন্ম: ২৮ জুলাই ১৯৭৮), যিনি ঋ সেন বা ঋ নামে পরিচিত, একজন ভারতীয় টেলিভিশন এবং চলচ্চিত্র অভিনেত্রী। তিনি একজন মডেল এবং টেলিভিশন অভিনেত্রী হিসেবে কর্মজীবন শুরু করেন। তার অভিনীত প্রথম চলচ্চিত্র তেপান্তরের মাঠে, তবে এটি এখনো প্রেক্ষাগৃহে মুক্তি পায় নি। তিনি বিষ, গান্ডু এবং কসমিক সেক্স ইত্যাদি চলচ্চিত্রে অভিনয় করেছেন।

সেন বিকল্প বাংলা চলচ্চিত্রের একজন উল্লেখযোগ্য অভিনেত্রী হিসেবে বিবেচিত। তিনি কসমিক সেক্স চলচ্চিত্রের জন্যে অসিয়ান'স সিনেফ্যান ফেস্টিভ্যাল অব এশিয়ান এ্যন্ড আরব সিনেমায় শ্রেষ্ঠ অভিনেত্রীর পুরস্কার লাভ করেন।

কর্মজীবন 
২০০৩ সালে, সেন একজন মডেল হিসাবে কর্মজীবন শুরু করেন। এরপর তিনি কয়েকটি টেলিভিশন ধারাবাহিকে অভিনয় করেছেন। পরবর্তিতে কৌশিক মুখোপাধ্যায় পরিচালিত তেপান্তরের মাঠে তথ্যচিত্রের মাধ্যমে তিনি চলচ্চিত্রে অভিনয় শুরু করেন।

২০১১–বর্তমান 
২০১০ সালে সেন সুব্রত সেন পরিচালিত কয়েকটি মেয়ের গল্প চলচ্চিত্রে অভিনয় করেন। এই চলচ্চিত্রে তিনি একজন ডনের স্ত্রীর চরিত্রে অভিনয় করেন। এছাড়াও তিনি অমিতাভ চক্রবর্তী পরিচালিত কসমিক সেক্স চলচ্চিত্রেও অভিনয় করেন। এই চলচ্চিত্র একজন যুবকের যৌনতার স্ব-আবিষ্কার আবর্তিত একটি গল্প। এই চলচ্চিত্র অসিয়ান চলচ্চিত্র উৎসবে উষ্ণ অভ্যর্থনার মধ্য দিয়ে এর প্রদর্শনী হয়।

ব্যক্তিগত জীবন 
বাস্তব জীবনে পরিচালক কৌশিক মুখোপাধ্যায় তার অন্তরঙ্গ বন্ধু।

চলচ্চিত্র তালিকা

পুরস্কার ও স্বীকৃতি

তথ্যসূত্র

বহিঃসংযোগ 
 

১৯৭৮-এ জন্ম
জীবিত ব্যক্তি
বাঙালি অভিনেত্রী
বাংলা চলচ্চিত্র অভিনেত্রী
ভারতীয় টেলিভিশন অভিনেত্রী
বাঙালি টেলিভিশন অভিনেত্রী
ভারতীয় নারী মডেল
ভারতীয় অভিনেত্রী
ভারতীয় চলচ্চিত্র অভিনেত্রী
বিগ বস বাংলার প্রতিযোগী
২১শ শতাব্দীর ভারতীয় অভিনেত্রী
সাদা খঞ্জন

সাদা খঞ্জন (মোটাসিলা আল্বা) হল ছোটো প্রজাতির প্যাসারিফর্মিস পাখি যারা প্রধানত খঞ্জন পরিবারের অন্তর্ভুক্ত। এছাড়াও চরদাই প্রজাতির পাখিরাও এই পরিবারের অন্তর্ভুক্ত। এদেরকে প্রধানত পাওয়া যায় ইউরোপ, এশিয়া এবং উত্তর আফ্রিকার কিছু কিছু অংশে। এরা এদের পরিসীমার মধ্যে খুব হাল্কা অংশে বিরাজ করে অথবা এরা পরিযান করে আফ্রিকাতে।

এই প্রজাতির পাখিগুলো প্রধানত পোকামাকড় খেকো পাখি এবং এদেরকে দেশের বিভিন্ন শহরে এবং লোকালয়ে দেখতে পাওয়া যায়। এরা প্রধানত খোলামেলা জায়গায় খাবার খেতে ভালোবাসে, যেখানে তারা তাদের শিকারের পিছনে ধাওয়া করতে পারে। শহুরে অঞ্চলে এরা প্রধানত গাড়ি রাখার জায়গায় তাদের শিকারকে তন্ন তন্ন করে খোঁজে। এরা প্রধানত পাথরের দেওয়ালের ছিদ্রে বাসা বাঁধতে ভালবাসে এবং অনুরূপ আকৃতির মনুষ্যসৃষ্ট জায়গায় বাসা বেধে বসবাস করতে পছন্দ করে।

সাদা খঞ্জন লাতভিয়ার জাতীয় পাখি।

বিভিন্ন দৃশ্য এবং পাখনা

তথ্যসূত্র

বহিঃসংযোগ 

 Wagtail videos, photos & sounds  on the Internet Bird Collection
 Norwegian Cyberbirding: Masked, Pied & White Wagtails photos. 
 Romani Rise: Pied Wagtail – the Gipsy Bird  Pied Wagtails in Welsh Romani culture
 Identification article with pictures (PDF)
 Ageing and sexing (PDF; 4.9 MB) by Javier Blasco-Zumeta & Gerd-Michael Heinze

মোটাসিলা
এশিয়ার পাখি
পাকিস্তানের পাখি
ইউরোপের পাখি
কেনিয়ার পাখি
পূর্ব অস্ট্রেলিয়ার পাখি
১৭৫৮ এর প্রাণিসমূহ
পশ্চিম সাহারার পাখি
ক্যামেরুনের পাখি
লাতভিয়ার জাতীয় প্রতীক
ইউক্রেনের পাখি
জাপানের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ট্রেসি অ্যাডামস

ট্রেসি অ্যাডামস (জন্ম: জুন ৭, ১৯৫৮) হলেন একজন প্রাক্তন মার্কিন পর্নোগ্রাফি অভিনেত্রী। ১৯৮০ এবং ১৯৯০ এর সময়ে তিনি ৩০০ এরও বেশি ছবি করেছেন, এবং তিনি এ.ভি.এন হল অফ ফেম এরও প্রতিষ্ঠাতা।

ক্যারিয়ার
প্রাপ্তবয়স্কদের ছবিতে অভিনয় করার সাথে সাথে তিনি মূলধারার চলচ্চিত্রেও অভিনয় করেন, তাদের মধ্যে একটি ছিল ১৯৮৬ এর হাস্যধারার সিনেমা উইম্পস (এবং ছবির পোস্টারেও আবির্ভুত হন), ১৯৮৭ এর হাস্যধারা স্টুডেন্ট অ্যাফেয়ারস, ১৯৮৯ এর রোমাঞ্চকর কাহিনী এনট্র্যাপচার, এবং ১৯৯০ এর সিনেমা কিলার ডেব্বি ব্লেইসডেল রূপে। এছড়াও তিনি ফরাসি টিভিতেও কাজ করেছেন, যেমন তিনি লা ফেম্মে এন নইর এ কাজ করেছেন ১৯৮৮ সালে।

ব্যক্তিগত জীবন
অ্যাডামস বাল্টিমোর, মেরিল্যান্ডে এক কলেজে পড়তেন এবং রেডিও জকি হন তারপরে। যৌনশিল্পে ঢোকার আগে তিনি এক স্কুলে ভর্তি হয়েছিলেন এই রেডিও জকি নিয়ে, এবং তাঁর কাজ ছিল মধ্যরাত থেকে সকাল ৬ টা অবধি। ক্যালিফোর্নিয়া বিশ্ববিদ্যালয়ের রেডিও স্টেশনে তিনি এই সময় অবধি কাজ করতেন। তিনি ওই বয়সে পুরুষদের সাথে যৌন সংযোগে উৎসাহী ছিলেন না এবং সেই জন্য তিনি ২০ বছর বয়স পর্যন্ত তাঁর কুমারিত্ব হারাননি।

১৯৯১ এ লস অ্যাঞ্জেলেস টাইমসের একটা নিবন্ধ থেকে জানা যায়, "যদিও তিনি মুক্ত চিন্তাধারায় বিশ্বাসী, অ্যাডামসকে তাঁর অনুগামীরা মুক্ত মনোবৃত্তি সম্পন্ন যৌন অ্যাথিলিট হিসেবে দেখতেই বেশি পছন্দ করেন। তিনি অপরাধ এবং অতিরিক্ত জনসংখ্যা বিষয়ে চিন্তিত হয়ে দুটো ভদকা ঔষধের মতোন পান করে নেন প্রত্যেক রাতে কারণ সেটা তাকে ঘুমোতে সাহায্য করে। তিনি বিদেশী দুই দারিদ্র্যপীড়িত শিশুদের স্পনসর করেন। পশ্চিম লস এঞ্জেলেসে তাঁর ভাড়া করা বাংলো, কোনো উদ্বিগ্ন, দুই দেখার, মধ্যম পর্যায়ের নির্বাহীদের ঘর হতেই পারে তাঁর সেক্স টেপ গুল দেখবার জন্য যেগুলো প্রধানত তাঁর পিছনের ঘরে ওপরের সেলফে রাখা থাকে।"

খেতাব
 এ.ভি.এন হল অফ ফেম ইন্ডাক্টি
 এক্স.আর.সি.ও হল অফ ফেম ইন্ডাক্টি
 ১৯৮৮ এ.ভি.এন খেতাব – বেস্ট কাপেল সেক্স সিন, ভিডিও – মেড ইন জার্মানি
 ১৯৯০ এ.ভি.এন খেতাব – বেস্ট টিজ পারফর্ম্যান্স – অ্যাডভেঞ্চার্স অফ বাটম্যান

তথ্যসূত্র



বহিঃসংযোগ
 
 
 

জীবিত ব্যক্তি
১৯৫৮-এ জন্ম
মার্কিন পর্নোগ্রাফিক চলচ্চিত্র অভিনেত্রী
২০শ শতাব্দীর মার্কিন অভিনেত্রী
২০শ শতাব্দীর মার্কিন নারী
দাগযুক্ত মাছরাঙা

দাগযুক্ত মাছরাঙা বা পাকড়া মাছরাঙা বা ছিটরংগা মাছরাঙা () (বৈজ্ঞানিক নাম: Ceryle rudis) হল একধরনের জলজ মাছরাঙা যাদেরকে প্রধানত ব্যাপক ভাবে এশিয়া এবং আফ্রিকাতে দেখতে পাওয়া যায়। এদের সাদা কালো পাখনার রঙ এবং স্বচ্ছ লেকের ওপরে এদের ঝুলে ঝুলে চলা শিকার ধরবার আগে, এদেরকে অন্যান্যদের থেকে আলাদা করে দেয় এবং এদেরকে সহজেই তাই চেনা যায়। পুরুষদের বুকের ওপর দিয়ে দুটো কালো রঙের দাগ থাকে ব্যান্ডের মতোন কিন্তু মহিলাদের ক্ষেত্রে তা একটা থাকে এবং কোনো কোনো সময়ে তা অস্পষ্টও হতে পারে। এদেরকে প্রধানত জোড়ায় জোড়ায় দেখতে পাওয়া যায়, এছড়াও মাঝে মাঝে এরা ছোটো ছোটো দলেও বসবাস করতে ভালবাসে। যখন এরা শিকার ধরে তখন এরা তাদের মাথা হাল্কা হাল্কা করে দোলায় এবং মাঝে মাঝে লেজটাকে ওপরে নিচে করে।

বর্ণনা
এই মাছরাঙাগুলো প্রধানত ১৭ সেন্টিমিটার পর্যন্ত লম্বা হয় এবং এদের ভুরূর রঙ হয় সাদা এবং বুকের ওপরে থাকে কালো রঙের ব্যান্ডের মতোন দাগ। এদের মাথার ওপরে একটা ঝরঝরে ঝুঁটি থাকে এবং ওপরের অংশ কালো রঙের হয়। অন্যান্য উপজাতিদের চেনা যায় তাদের বিস্তৃতির মাধ্যমে। এদের মনোনীত জাতিগোষ্ঠীরা প্রধানত আফ্রিকাতে বসবাস করে এবং পশ্চিম এশিয়ার দিকে বিস্তার করে। একটা প্রাক্তন উপজাতি সাইরিয়াকাকে বৃহত্তম পাখি বলে ধরা হত এই প্রজাতির মধ্যে। এদের আরেকটি উপজাতি লেউকোমেলানুরা, এদেরকে প্রধানত পাওয়া যায় আফগানিস্তান, ভারত, নেপাল, শ্রীলঙ্কা এবং লাওসে পাওয়া যায়। পশ্চিম ঘাটের উপজাতিটি হল ট্র্যাভেঙ্কোরেন্সিস, এরা প্রধানত আরো গাঢ় রঙের হয় এবং গায়ে সাদা ছোপ ছোপ থাকে। আরেজটি উপজাতি সি.আর. ইন্সাইনিস এদেরকে প্রধানত পাওয়া যায় চীনে এবং এদের ঠোঁটের আকার প্রধানত অন্যদের থেকে বড় হয়। ছেলেদের সরু সরু দুট কালো ব্র্যান্ড থাকে বুকের ওপরে কিন্তু মহিলাদের তা থাকলেও অস্পষ্ট থাকে পুরোপুরি।

বিস্তার
এদেরকে প্রধানত সাহারা আফ্রিকার বিভিন্ন অঞ্চলে দেখতে পাওয়া যায়। এছাড়াও দক্ষিণ এশিয়া, তুরস্ক, ভারত এবং চীন প্রভৃতি দেশে এদের বিস্তার। এরা প্রধানত বাসাতেই বসবাস করে। এরা পরিযায়ী পাখি না। শুধুমাত্র মরসুমের পরিবর্তনের সময় এরা তাদের অঞ্চলের মধ্যেই পরিযান করে অল্পবিস্তর এলাকা। ভারতে এরা প্রধানত বসবাস করে সমতলভূমিতে এবং উচ্চ পার্বত্য অঞ্চলে অর্থাৎ হিমালয়ে এদেরকে পাওয়া যায় না। যাদেরকে পাওয়া যায় তারা হল ঝুঁটিত্তয়ালা মাছরাঙা।

এরা বিশ্বের তৃতীয় সবথেকে সাধারণ মাছরাঙা বলে অনুমোদিত। এরা খুব সশব্দ পাখি বলে এদেরকে সবসময়ই দেখতে পাওয়া যায়।

তথ্যসূত্র

বহিঃসংযোগ

 Pied Kingfisher – Species text in The Atlas of Southern African Birds.
 Photos and video 

সেরিলিডে
তুরস্কের পাখি
আফ্রিকার পাখি
এশিয়ার পাখি
পাকিস্তানের পাখি
নেপালের পাখি
ভারতের পাখি
ক্যামেরুনের পাখি
বাংলাদেশের পাখি
ইউক্রেনের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
চীনের পাখি
সাহারা-নিম্ন আফ্রিকার পাখি
বড়াল নদী

বড়াল নদী বা বড়াল আপার নদী বাংলাদেশের উত্তর-পশ্চিমাঞ্চলের রাজশাহী জেলা এবং নাটোর জেলার একটি নদী। নদীটির দৈর্ঘ্য ৮৯ কিলোমিটার, গড় প্রস্থ ৬৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৭। এটি পদ্মা নদীর একটি শাখা নদী।

বর্ণনা
বড়াল নদীর উৎপত্তি রাজশাহী জেলার চারঘাট থেকে পদ্মা নদীর শাখা নদী হিসেবে। রাজশাহীর চারঘাট থেকে বাঘা, নাটোরের বাগাতিপাড়া, বড়াইগ্রাম, পাবনার চাটমোহর, ভাঙ্গুড়া ও ফরিদপুর উপজেলার মধ্য দিয়ে বাঘাবাড়ী হয়ে এটি  হুড়া সাগরে মিশে নাকালিয়া নামক স্থানে যমুনা নদীতে পড়েছে। এটি রাজশাহী, নাটোর, পাবনা ও সিরাজগঞ্জ চারটি জেলা ও আটটি উপজেলার মধ্যদিয়ে প্রবাহিত হয়েছে। এটি পদ্মা-যমুনার সংযোগকারী নদী ছিল। এছাড়া এই নদী বাংলাদেশের সবচেয়ে বড় জলাভূমি চলনবিলের পানি প্রবাহের প্রধান সংযোগ নদী। নদীটি তুলনবামূলকভাবে ছোট হলেও এটির নাব্যতা ছিল ভালো, ছিল খরস্রোত। ১৯৮৫ খ্রিষ্টাব্দে এর উৎপত্তিস্থলে, চারঘাটে, বন্যা নিয়ন্ত্রণের লক্ষ্যে একটি বাঁধ নির্মাণ করা হয়। এর ফলে বড়ালে জলপ্রবাহ কমে যেতে থাকে; নদীটির মরণ পক্রিয়া শুরু হয়। বড়ালের উৎসস্থল চারঘাটে একটি জলফটক, ৪৬ কিলোমিটার ভাটিতে আটঘড়ি নামক স্থানে আরও একটি জলফটক, বড়াইগ্রাম উপজেলার বনপাড়া এলাকায় তীরদখল, ১২৫ কিলোমিটার ভাটিতে পাবনার চাটমোহর উপজেলায় ৩টি আড়াআড়ি বাঁধ নির্মাণ এবং দহপাড়ায় আরও একটি জলফটক তৈরী করা হয়। জলফটকগলি নষ্ট হয়ে বন্ধ হয়ে গেলে বড়ালে জলপ্রবাহ শূন্যে নেমে আসে; ধীরে ধীরে বড়াল মরে যেতে থাকে এবং এককালের প্রমত্তা বড়াল নদী ক্রমশ: জলহীন কৃশ খালে পরিণত হয়। যোগাযোগের সুবিধার কারণে বড়াল নদীর দুই পাড়ে আড়ানী বাজার, রুসত্মমপুর পশুহাট, পাঁকা বাজার, জামনগর বাজার, বাঁশবাড়িয়া বাজার, তমালতলা বাজার, বাগাতিপাড়া থানা, দয়ারামপুর সেনানিবাসসহ ইত্যাদি গড়ে উঠেছিল। এগুলোর কর্মকাণ্ডেও ভাটা পড়ে।

নদী রক্ষার আন্দোলন

নদী উদ্ধারের পরিকল্পনা

তথ্যসূত্র

আরও দেখুন
 বাংলাদেশের নদীর তালিকা
 পদ্মা নদী
 যমুনা নদী
 মেঘনা নদী

বহিঃসংযোগ 

রাজশাহী জেলার নদী
নাটোর জেলার নদী
বাংলাদেশের নদী
ভবতারিণী কালীমন্দির, সিউড়ি

ভবতারিণী কালীমন্দির পশ্চিমবঙ্গের বীরভূম জেলার সিউড়ি শহরে অবস্থিত একটি বিখ্যাত কালী মন্দির।

ইতিহাস
মল্লভূম রাজ্যের দেওয়ান ও শক্তিসাধক চন্ডীচরণ মুখোপাধ্যায়ের পৌত্র কুলদানন্দ ১২৮৩ বঙ্গাব্দে সিউড়িতে দক্ষিণেশ্বর কালীবাড়ির ভবতারিণী কালীবিগ্রহের আদলে মূর্তি নির্মাণ করিয়ে সিউড়ি শহরে ভবতারিণী কালীবিগ্রহ প্রতিষ্ঠা করেন।

তথ্যসূত্র 

পশ্চিমবঙ্গের কালীমন্দির
বীরভূম জেলার হিন্দু মন্দির
১৯শ শতাব্দীর হিন্দু মন্দির
দক্ষিণাকালীমন্দির, দোহালিয়া

দক্ষিণাকালী মন্দির পশ্চিমবঙ্গের মুর্শিদাবাদ জেলার দোহালিয়া নামক স্থানে অবস্থিত একটি প্রাচীন কালী মন্দির।

সংক্ষিপ্ত বিবরণ
সেন সম্রাট লক্ষ্মণসেন পণ্ডিত বনমালী সিংহের পাণ্ডিত্যে মুগ্ধ হয়ে দোহালিয়া অঞ্চলে কিছু জমিদান করেন। বনমালী সিংহ এই স্থানে একটি কালীমন্দির স্থাপন করেন। ১৮৯৭ খ্রিষ্টাব্দে এই প্রাচীন মন্দিরটি ভেঙ্গে তার ওপর নতুন দক্ষিণমুখী মন্দির নির্মিত হয়। মন্দিরের একটি উঁচু বেদীতে কূর্মাকৃতি ব্রহ্মশিলা প্রতিষ্ঠিত, যা দক্ষিণাকালীরূপে পূজিত। শিলার গায়ে সোনার চোখ ও জিভ নির্মাণ করা হয়েছে।

তথ্যসূত্র 

পশ্চিমবঙ্গের কালীমন্দির
মুর্শিদাবাদ জেলার হিন্দু মন্দির
১৯শ শতাব্দীর হিন্দু মন্দির
বনকালীমন্দির, অরোয়া

বনকালীমন্দির পশ্চিমবঙ্গের মুর্শিদাবাদ জেলার অরোয়া নামক গ্রামে অবস্থিত একটি প্রাচীন কালী মন্দির।

সংক্ষিপ্ত বিবরণ
অরোয়া গ্রামের বনকালী ও ভৈরব মহাদেবের শিলামূর্তি প্রায় পাঁচশো বছরের পুরোনো। চোখ, কান ও নাক খোদাই করা একটি পাথরকে কালী রূপে ও সুঁচালো লম্বা পাথরখণ্ডকে শিব রূপে পূজা করা হয়।

তথ্যসূত্র 

পশ্চিমবঙ্গের কালীমন্দির
মুর্শিদাবাদ জেলার হিন্দু মন্দির
১৫শ শতাব্দীর হিন্দু মন্দির
শিকল কালীমন্দির, লালগোলা

শিকল কালীমন্দির পশ্চিমবঙ্গের মুর্শিদাবাদ জেলার লালগোলা নামক স্থানে অবস্থিত একটি প্রাচীন ঐতিহ্যশালী কালী মন্দির।

বিগ্রহ
লালগোলার রাজা যোগীন্দ্রনারায়ণ তার প্রাসাদের নিকটে ঊনবিংশ শতাব্দীতে এই মন্দির নির্মাণ করেন। দারুকাঠ নির্মিত সসজ্জিতা কালীবিগ্রহ নৃত্যরতা ও শিবের বুকের ওপর দন্ডায়মানা অবস্থায় নির্মিত। মূর্তিতে কোন নরমুণ্ড নেই। নিচের হাতদুটি জোড়বদ্ধ। দুইপাশে লক্ষ্মী ও সরস্বতী, সামনে কামদেব ও রতিদেবী এবং চামর হাতে কিন্নর ও কিন্নরী মূর্তি প্রতিষ্ঠিত।

ইতিহাস 
এই কালিমন্দির ও সংলগ্ন রাজবাড়ি অতি প্রাচীন ও ঐতিহ্যদীপ্ত। সাহিত্যসম্রাট বঙ্কিমচন্দ্র চট্টোপাধ্যায় ডেপুটি ম্যাজিস্ট্রেট থাকাকালীন এই রাজবাড়িতে এসেছিলেন, রাজবাড়িটি বর্তমানে মুক্ত সংশোধনাগার হিসেবে চালিত হচ্ছে। এও জানা যায় নির্বাক হয়ে যাওয়ার আগে কবি কাজী নজরুল ইসলাম এই মন্দিরে বসে বহুবার শাক্ত সাধনা করেছেন। কথিত আছে, বিগ্রহ প্রতিষ্ঠার সময় ১০৮টি ছাগল বলি দেওয়া হলে কালীমূর্তি বলিকাঠের দিকে যাওয়ার চেষ্টা করলে পুরোহিত বিগ্রহের দুইহাতে শিকল বেঁধে দেন।

তথ্যসূত্র 

পশ্চিমবঙ্গের কালীমন্দির
মুর্শিদাবাদ জেলার হিন্দু মন্দির
১৯শ শতাব্দীর হিন্দু মন্দির